Luna, la nena de 13 anys assassinada per la seva amiga de 17: «La vaig matar»\nMary Luna Giraldo va ser assassinada per una amiga seva. | Cedida\nLa víctima feia quatre dies que havia desaparegut després d'haver anat a visitar una amiga que acabava de conèixer\nper Jordi Cumplido 28/03/2022 18:50h\nMary Luna Giraldo Arango tenia 13 anys i feia tot just dues setmanes que havia conegut una nova amiga, una noia de 17. Les dues s'havien fet tan inesperables que anaven tot el dia juntes amunt i avall. Un matí, Luna va dir a la seva àvia que anava a veure la seva amiga i no va tornar.\nMary Luna va ser trobada morta amb signes de violència quatre dies després, en un succés que ha commocionat tota la comunitat de la Vall del Causa (Colòmbia). L'autora dels fets, una noia de només 17 anys, va confessar el crim a uns familiars. Això va desencadenar la seva detenció, i ara està acusada del crim.\nLa localitat de La Victòria està de dol per la tràgica mort d'aquesta adolescent a les mans de la seva amiga. Les autoritats han mostrat el seu condol. «Lamentem aquest fet tan repudiable i fem una crida per promoure la no-violència entre els joves, que són la nostra vida i el nostre futur».\nSe'n va anar i no va tornar a casa\nSegons va explicar la tia de la víctima, Mary Luna va conèixer dues setmanes abans aquesta amiga natural d'un poble veí. Dimarts, 22 de març, se'n va anar de casa d'aquesta noia que acabava de conèixer i amb qui havia fet una gran amistat. La seva intenció era tornar a casa el mateix dia.\nMary Luna Giraldo, l'adolescent assassinada amb 13 anys. | Cedida\nTot i això, van anar passant les hores i Mary Luna no va tornar a casa. Això va fer saltar totes les alarmes i els seus familiars van denunciar-ne la desaparició davant les autoritats del lloc. La policia va organitzar un dispositiu de recerca que aviat es va centrar al riu Cauca, on sospitaven que podia ser.\nL'amiga de la nena va confessar els fets a uns familiars a través de WhatsApp, i els va demanar ajuda per desfer-se de la roba. Fins i tot, va revelar el lloc on havia abandonat el cos de la seva amiga. Això va ajudar a trobar finalment el cos de la víctima, amb signes d'haver estat assassinada.\nLa confessió de l'assassina\n«Luna va fer 13 anys fa poc i s'havia retirat del col·legi», relata la seva tia, segons la qual «fa pocs dies va conèixer aquesta noia». Explica que totes dues anaven «amunt i avall, juntes, tot el dia», ja que s'havien avingut molt bé. «La van veure per última vegada dimarts, cap a les quatre de la tarda», afegeix.\nUn familiar de la presumpta assassina va fer arribar pantalles de la conversa de Whatsapp als familiars de la víctima. Als missatges, l'adolescent els demanava ajuda per treure la roba de Luna «perquè no la tornaran a veure». «La maté», confessava la noia obertament, i després ho repetia diverses vegades.\nLa policia va detenir la menor com a presumpta autora del crim de la seva amiga. La investigació continua en marxa i estan intentant obtenir la confessió de l'assassina davant de la policia i davant del jutge. La prioritat dels investigadors ara és conèixer els motius pels quals aquesta noia va matar la seva amiga.\nDesconeixen el motiu\nLa confessió de l'amiga hauria ajudat a trobar el cos sense vida de la menor, que feia quatre dies que estava desapareguda. «A la nostra recerca per les ribes del riu Cauca, lamentablement trobem el cos sense vida de la víctima», van publicar les autoritats. Això va precipitar la detenció de la sospitosa.\nL'adolescent va aparèixer morta després d'haver desaparegut. | Cedida\nNo ha transcendit la identitat de l'assassina ni la veritable relació que mantenia amb la víctima. La investigació haurà d'esbrinar com va morir Mary Luna i la implicació real de la seva amiga. De moment, totes les hipòtesis continuen obertes, i tenen clar que es tracta d'una mort violenta.\nLa notícia ha causat un gran impacte a la comunitat de La Victòria, d'on era la noia assassinada. Els veïns s'havien mobilitzat per trobar la menor amb l'esperança que aparegués sana i salva. Ara demanen que tot el pes de la llei caigui sobre la detinguda i pagui pel que va fer.\nEstrany succés a Espanya: troben mort i lligat de mans un jove de 26 anys\nL'ensurt de la Guàrdia Civil en obrir les 2 maletes d'un noi de 25 anys a Catalunya


Va ser el 1990, a l'Argentina, en la V Trobada Feminista Llatinoamericana i del Carib, on es va decidir declarar el 28 de setembre com el Dia d'Acció Global per la Despenalització de l'Avortament. Des de llavors organitzacions de tot el món, entre elles CCOO, s'han anat sumant a aquesta data reivindicativa. La seva raó de ser no és altra que la protecció de la salut i la vida de les dones, així com la reivindicació dels drets sexuals i reproductius.\nSegons dades de l'Organització Mundial de la Salut (OMS), s'estima que de tots els avortaments que es van produir anualment al món entre 2010 i 2014, el 40% (uns 22 milions) es van realitzar fora d'un entorn segur, a mans d'una persona que no té la capacitació necessària i, gairebé sempre, fora de la llei. Aquesta taxa d'avortaments perillosos va ser moltíssim més alta en països en desenvolupament que en països desenvolupats, i van provocar anualment la mort de 47.000 dones, 5 milions d'ingressos hospitalaris i el desemparament sense cap atenció d'altres 3 milions de dones. Amb la regulació d'un accés segur a l'avortament es podrien evitar les morts, greus seqüeles en la salut de les dones, infertilitat i molt patiment.\nEn el nostre Estat, tenim molt fresca la lluita social que va ser necessària per evitar la reforma de la Llei de l'Avortament que plantejava l'exministre de Justícia Alberto Ruiz Gallardón. Per fortuna, el moviment social va ser més fort, quedant enrere la reforma legal i la carrera política del seu ideòleg. Però la victòria no va ser total, perquè al setembre de 2015 vam veure com la Llei de Drets Sexuals i Reproductius i de l'Interrupció Voluntària de l’Embaràs (IVE) era reformada d'esquena a la realitat social i amb l'únic objectiu de sufocar la gran frustració que el fracàs de Gallardón havia provocat al sector més reaccionat de l'electorat del PP.\nEn l'actualitat, les adolescents de 16 i 17 anys no poden avortar sense el permís parental. No hi ha excepcions. No va importar que només 1 de cada 10 menors avortés el 2014 sense el permís, ni que van representar només el 0,44% de tots els avortaments. No es va tenir en compte que aquest grapat de dones joves van acreditar risc de desemparament familiar, conflicte greu, risc de patir violència intrafamiliar, amenaces, coaccions... etc. Senzillament no hi va haver anàlisi, només imposició d'una ideologia que les relega a l'oblit i les condemna a ser mares en condicions de greu marginació social, o pitjor, se les empeny a un avortament clandestí que posa les seves curtes vides en perill.\nAvui, des de CCOO de Catalunya volem tornar a denunciar aquesta situació reivindicant un canvi legal que torni a tenir-les en compte, que torni a contemplar la realitat social que no totes les menors que necessiten avortar gaudeixen d'una família comprensiva i respectuosa que les empari. Així mateix, reivindiquem el desplegament total i igualitari de la Llei, una bona educació afectiva sexual a les nostres escoles i que els anticonceptius siguin gratuïts i estiguin a l'abast de tothom.\nTambé volem solidaritzar-nos amb les 6 feministes encausades de Palma, per a les quals el Bisbat de Mallorca demana quatre anys de presó. Els fets s'emmarquen dins el gran moviment reivindicatiu que va provocar la reforma Gallardón, i va passar el 9 de febrer de 2014, quan una trentena de persones van entrar a un temple corejant consignes per un avortament lliure i gratuït, i a favor del dret al propi cos de les dones. Es pretenia protestar per la influència que l'Església Catòlica va tenir en els plantejaments de la reforma Gallardón. Aquests dies seran jutjades, però també acompanyades i amb el suport de tot el moviment feminista, i per nombroses organitzacions, com CCOO.\nFem una crida a tota la nostra afiliació, treballadors i treballadores, i a la ciutadania en general perquè participin en les nombroses manifestacions que tindran lloc avui, 28 de setembre, per exigir la despenalització de l'avortament a tot el món, la despenalització completa al nostre Estat i en suport de totes les persones que es troben encausades per defensar els drets sexuals i reproductius, com les encausades de Palma.


Les ajudes municipals a entitats socials de València s’han incrementat quasi el doble des de 2015 | Valencia Extra\nLa regidora de Servicis Socials de l’Ajuntament de València, Isabel Lozano, ha donat a conéixer “el gran increment pressupostari que han rebut les entitats socials de la ciutat de València des que el govern de Joan Ribó va entrar en l’Ajuntament”. Lozano ha dit que “mentre en 2015 es concedien ajudes tan sols de 2,7 milions entre les delegacions de Servicis Socials, Envelliment Actiu, Igualtat i Cooperació; ara, només en la delegació de Servicis Socials, es donen subvencions per valor de 4,9 milions d’euros, al que falta sumar-li la resta de delegacions -abans citades- que també donen altres tantes ajudes. En definitiva, el govern municipal ha fet una revolució per a bé l’atenció social a València”.\n“La seua finalitat és impulsar i donar suport a les actuacions de la iniciativa social i el moviment associatiu, per millorar les condicions de vida de col·lectius que es troben en situació de vulnerabilitat social. La partida d’aquesta convocatòria s’ha incrementat un 40% passant dels 500.000 euros als 700.000 euros en l’actualitat”, ha explicat la regidora.\n“L’Ajuntament de València forma part d’aquesta xarxa, dona suport a totes les entitats, treballa al costat d’elles. És l’única manera en què tindrem èxit i serem eficaços a l’hora de buscar una alternativa vital i una nova vida per a les persones que necessiten el suport de les administracions i entitats per poder tenir un nou projecte de vida”, ha exposat la regidora.


Com utilitzar endolls de Guadalupe a Suècia\nConnectors, preses de corrent, adaptadors i altra informació necessària per viatjar des de Guadalupe a Suècia en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nTipus de taps: C, D, E. C, F.\nPerfecte! Aixó està molt bé! No necessitareu cap adaptador de tensió (sempre són grans, pesats i no poden gestionar massa energia, és a dir, poden tenir problemes amb els assecadors). Podeu connectar els vostres dispositius a la xarxa elèctrica a Suècia sense necessitat d’un adaptador de tensió.


Emergència climàtica, també a Llíria – Compromís per Llíria\nPublicat el 11 Agost 2019 en Camp de Túria, Comarcal, Compromís, Llíria, Política Municipal, Urbanisme i Medi Ambient\nARTICLE OPINIÓ – Elena Jiménez (Regidora d’Ordenació del Territori i Emergència Climàtica de l’Ajuntament de Llíria)\nVal la pena parar-se a reflexionar un poc després d’arribar als 41°C a l’ombra a Llíria el divendres passat (43,5°C de màxima a la província, a Xàtiva). A València només s’havia arribat als 40°C en 16 ocasions durant els últims 150 anys, i en aquesta ocasió van ser ateses 9 persones per colp de calor.\nPer aquesta raó, i davant l’onada de calor, des de l’àrea d’esports de l’Ajuntament de Llíria vam oferir eixe dia l’accés a la piscina municipal de manera gratuïta, per donar una solució a les persones que no disposen d’un mitjà per climatitzar la seua llar.\nJa no hi ha cap dubte que la causa d’aquests excessos meteorològics és l’escalfament global causat, principalment, per les emissions antropogèniques de CO2.\nAquest any s’ha superat la barrera de les 400 ppm de fons de CO2 a l’atmosfera, quan en l’era preindustrial era de 250 ppm de CO2. Cap organització es posa ja de perfil sobre aquest problema, llevat d’alguns partits polítics conservadors:\nA nivell global, patirem tempestes més intenses, oratge més erràtic, augment del nivell del mar, danys en infraestructures, canvis en patrons migratoris, pèrdua de biodiversitat, reaparició de malalties extintes, escassetat d’aigua i aliments, etc.\nPerò centrem-nos en la nostra zona. El litoral mediterrani espanyol és una de les zones que més es veurà afectada d’Europa. Concretament, a la província de València patirem problemes relacionats amb la desertificació i amb les inundacions (encara que sone irònic les dos coses juntes). Desertificació sobretot a l’interior i inundacions sobretot a la costa. Concretament, ací a Llíria les simulacions preveuen:\n* Un augment de les temperatures màximes i mínimes de 2-2,5°C.\n* Un possible augment de les precipitacions de 100 litres/m2 anuals.\n* Risc de pèrdua de biodiversitat i espais naturals.\nEncara que veient les temperatures que estem aconseguint, igual les estimacions es queden curtes. Recordeu les pluges torrencials que hem patit a la província aquests últims anys? Fenòmens meteorològics com aquests van a augmentar en nombre i intensitat, danyant les nostres instal·lacions i propietats, minvant els nostres pressupostos i posant-nos en perill a les persones.\nEl primer és estar ben informats. No és el mateix la contaminació, que el forat de la capa d’ozó, que el canvi climàtic. Són diferents problemes mediambientals causats per diferents compostos químics, generats en excés per l’activitat humana.\nSens dubte el més gran, complex i globalitzat dels tres problemes és el canvi climàtic, causat per l’escalfament global, causat al seu torn, principalment, per l’excessiva presència de CO2 a l’atmosfera (efecte hivernacle). És segurament el major repte al qual s’enfrontarà la humanitat en aquest segle.\nEl segon, és adoptar una postura conscient i un enfocament positiu del problema; i contagiar aquesta postura als nostres amics, familiars i coneguts. Per exemple, estem aconseguint tancar el forat de la capa d’ozó que amenaçava amb disparar el nombre de malalties com el càncer de pell i les cataractes. No només cal assenyalar el que es fa malament, també el que es fa bé.\nDes del negacionisme o el negativisme front el canvi climàtic no se suma, es resta. I les grans causes que afecten a grans col·lectius són imparables. Només cal un poc més de temps, un poc més d’iniciativa per part de les autoritats i una major implicació de la societat.\nQuan algú nega el problema o el relativitza és la nostra obligació fer-lo entrar en raó; amb arguments, amb evidències i amb les opinions d’experts independents.\nEl tercer és actuar, individual i col·lectivament. I Llíria aportarà el seu granet de sorra, per això aquest any hem creat la regidoria d’emergència climàtica, que va a desenvolupar polítiques de mitigació i adaptació al canvi climàtic.\nMalgrat la postura negacionista o relativista dels nostres rivals polítics, i veient la situació d’emergència que estem patint, des de Compromís-Move es prendrà molt seriosament aquest repte i col·locarà la seua contribució a solucionar el problema al capdavant de la seua llista de prioritats. Amb l’elaboració d’un plà d’acció.\nL’ONU ens ho ha deixat ben clar, si en 11 anys (2030) arribem a un augment de la temperatura mitjana de 1,5-2°C pel que fa a abans de la industrialització, el desastre està assegurat i el mal molt probablement serà irreversible.\nNo no podem evitar el canvi climàtic, només podem mitigar-lo, adaptar-nos a ell i anar reduint-lo fins que tinguem una economia descarbonitzada al 2050.\nDes de la regidoria d’emergència climàtica de l’Ajuntament de Llíria esperem comptar amb la vostra implicació i el vostre suport per construir solucions conjuntes, que sempre tindran més impacte que el que férem unilateralment.\nArxivat en: Camp de Túria, Comarcal, Compromís, Llíria, Política Municipal, Urbanisme i Medi Ambient\n← El Consell aprova conveni amb Unió Musical de LLíria per al CIEM\nLlíria aprova el Pacte Municipal per l’esport →\n11 Agost 2019 a les 16:12\nSi esteu interesats en coneixer el proiecte de movilitat elèctrica i compartida que du endavant Alterna cooperativa valenciana, jo puc posar-vo en contacte.\ncompromi[email protected] Grup Municipal: Plaça Major, 1


Infosalut - La AECC convoca ajudes per a la recerca oncològica\nArticle anterior La UE publica les convocatòries en les àrees “regiones del conocimiento” i “potencial de investigación” englobades dins del programa “Capacidades” de la UE\nArticle següent El govern convoca ajudes per accions especials en R+D\nAjudes a projectes de recerca en càncer infantil. La finalitat d'aquesta convocatòria és la concessió d'ajudes a projectes de recerca sobre càncer infantil, que es desenvolupin sota la supervisió d'un investigador principal i que es realitzin íntegrament a Espanya. Es concedeix una ajuda de fins a 150.000 € bruts a tres anys, a raó de un màxim de 50.000 € bruts a l'any, renovables anualment, per a la realització del Projecte. La data límit per presentar les sol·licituds és el 8 de gener de 2013.\nAjudes a investigadors postdoctorals. La finalitat aquesta convocatòria és la concessió d'ajudes a investigadors per al desenvolupament d'un projecte de recerca a l'empara d'un centre de recerca espanyol segons tres modalitats de programes. La dotació és de 45.000€ bruts a l'any durant tres anys per a les modalitats A i C. En aquesta última modalitat l'ajuda es pot prorrogar dos anys més. Per a la modalitat B la dotació és de 50.000 € a l'any durant quatre anys. La data límit per presentar les sol·licituds és el 23 de gener de 2013.\nPrograma Avançat en Oncologia 2013. Els programes estan destinats a professionals i investigadors d'àrees relacionades amb l'oncologia, que acreditin un mínim de 5 anys d'experiència, interessats en un període de formació oncològica d'un mínim de 3 mesos i un màxim de 12 en un centre nacional o estranger. L'aportació serà de 3.000 € bruts al mes per als programes que es desenvolupin a Espanya i 4.000 € bruts al mes pels quals tinguin lloc a l'estranger en concepte de manutenció i allotjament. La data límit per presentar les sol·licituds és el 10 de setembre de 2013.\nPrograma de pràctiques de laboratori. La finalitat aquesta convocatòria és apropar la realitat de la recerca biomèdica als estudiants universitaris de l'àmbit de les ciències de la salut i completar la seva formació mitjançant la realització de pràctiques en un laboratori de recerca, l'activitat de les quals es relacioni amb qualsevol de les àrees de l'oncologia. Les ajudes seran de 1.000 € bruts per als seleccionats per al programa de pràctiques d'estiu, i de 3.408 € bruts per als seleccionats per al programa de pràctiques durant el curs acadèmic. La data límit per a la presentació de sol·licituds és el 23 d'abril de 2013 per a les pràctiques del període d'estiu. D'altra banda, per optar a les pràctiques durant el curs acadèmic les sol·licituds s'han de presentar entre el 24 d'abril de 2013 i el 4 de setembre de 2013.


Montoliu reviu l'època dels bandolers - Oci i Cultura - Altanto!! Revista\ndelictes ajuntaments Partits polítics Festa Major empreses sindicat agrari festes i celebracions Torres de Segre Soses Massalcoreig Catalunya Mossos d'Esquadra Seròs Generalitat crisi econòmica agricultura, fruticultura, ramaderia Unió Pagesos Aitona mobilitzacions ciutadanes Alcarràs DAAM centres educatius handbol Lleida futbol\nMontoliu reviu l'època dels bandolers\nEl poble va tornar al s. XIX per celebrar la primera Festa del Bandoler\nEn Carles era un bandoler que vivia a Montoliu en un món on només els rics, afavorits pels governants, tenien veu. El bandoler Carles, home de bona fe i cap dels bandolers, reuneix als bandolers a casa seva sota secret per tal de no ser descoberts. Mentrestant, els sometents, farts del bandolerisme, anuncien una recompensa per qui expliqui on es troba el seu cap. Aprofitant la boda de la neboda d'en Carles, on ha d'anar desarmat, la molinera del poble confessa als sometents on poden capturar al bandoler. Un cop celebrada la cerimònia, els sometents capturen a en Carles i el decapiten. És aleshores quan la seva germana enterra el seu cap al terme de Sudanell i dècades després és trobat per un pagès i restituït a la seva tomba.\nAquesta és la història que els montoliuencs van representar el 3 de juny pels carrers de la vila i que dóna vida als seus gegants. Amb una decoració pròpia de l'època per tot el poble, els assistents van descobrir com era un forn, un molí o com es confeccionaven les cistelles o el sabó durant la metitat del sXIX. També van poder menjar coca i ratafia feta per gent del poble.\nL'Ajuntament i les entitats del poble han estat els encarregats d'organitzar la primera edició d'aquesta festa. El resultat ha estat positiu, tot i que de cara a l'any vinent esperen promocionar-la més per augmentar els assistents.\nMés notícies sobre " festes del poble , Montoliu de Lleida "\n23/08/2011 - Montoliu prepara el segon Correllengua


Assegurança d'edificació per a avaria de maquinària i equips elèctrics – Assegurances Bilbao\nAssegurança d'edificació per a avaria de maquinària i equips electrònics\nDe què tracta l'assegurança per a Avaria de maquinària i equips electrònics?\nL'assegurança per a Avaria de maquinària i equips electrònics ofereix protecció per reparar o substituir eventualment els elements de la maquinària o dels equips electrònics que s'han fet malbé de manera accidental.\nAvantatges d'Avaria de maquinària i equips electrònics\nInclou en un únic contracte la maquinària, l'equipament electrònic i els components.\nAvaries internes i externes\nProtegeix el funcionament correcte del teu negoci contra avaries eventuals de la maquinària, tant internes com externes.\nPots triar si vols fraccionar o no el pagament de la teva assegurança en funció de les necessitats específiques del teu negoci.\nAdapta la protecció que t'ofereix l'assegurança al teu negoci i amplia les garanties per incloure tots els aspectes que consideris necessaris.\nCobertures d'Avaries de maquinària i equips electrònics\nReparació o reposició de maquinària o equipament\nLes garanties principals asseguren el pagaments dels costs de reparació dels danys o de reposició de l'equipament, amb origen intern, com a conseqüència de:\nMalaptesa i errors humans.\nActes malintencionats de tercers.\nDanys elèctrics, sobretensions i curtcircuits.\nDefectes de fabricació i errors de disseny, càlcul o muntatge.\nManca d'aigua a les calderes de vapor.\nCossos estranys i defectes de greixatge.\nExplosió i implosió física.\nEsquinçament a causa de la força centrífuga.\nEl Consorci de Compensació d'Assegurances garanteix els danys per riscs extraordinaris, com ara els riscs naturals o els que es produeixen com a conseqüència d'actes terroristes i de tumults.\nGaranties opcionals per a maquinària i equipament\nRisc de casc (es pot contractar de manera aïllada).\nRisc de circulació. Garantia complementària al risc de casc.\nVessament de líquids a causa de rotura de dipòsits.\nDeteriorament de béns refrigerats.\nGaranties opcionals per a equips electrònics\nServidors externs de dades. Valor material.\nLloguer d'ordinadors o despeses de personal i transport.\nQuins béns es poden assegurar?\nAmb caràcter purament informatiu, els béns que es poden assegurar són els següents:\nMàquines i instal·lacions, tant fixes com mòbils.\nGrues i excavadores.\nInstal·lacions de processament electrònic de dades, ordinadors personals i equips perifèrics, com ara monitors, impressores o escàners.\nEquips de medicina electrònica.\nEquips d'investigació i anàlisi de materials.\nEquips d'oficina, de disseny gràfic i de reproducció.\nEquips de comandament electrònic de maquinària.\nInstal·lacions de control i registre.\nFotocopiadores i fax.\nQuines són les garanties per a la maquinària fixa de producció i transformació?\nMalaptesa, negligència i actes malintencionats.\nErrors de disseny, construcció, muntatge i materials.\nIntroducció de cossos estranys.\nEfectes de tempestes, glaçades i desglaç.\nQuines són les garanties per als equips i les màquines mòbils?\nRobatori i desperfectes durant l'intent de robatori.\nCol·lisió, descarrilament i impactes.\nCorriments de terra, esllavissaments i enfonsaments.\nFenòmens naturals anormals.\nMalaptesa, negligència o malvolença.\nQuines són les cobertures per a equips electrònics?\nIncendi, danys i despeses d'extinció.\nExplosió, implosió i caiguda de llamp.\nCaigudes, impactes, col·lisions i introducció de cossos estranys.\nDanys per aigua o humitat.\nNegligència i maneig inadequat.\nDefectes de material, de construcció, d'error de disseny o de mà d'obra.\nOn cal situar o ubicar el risc?\nLes màquines, els equips, els aparells i els components electrònics s'asseguren en funció de la ubicació on s'han instal·lat per realitzar la seva funció. Si cal traslladar equips per raó de les diverses situacions de treball, s'asseguren en funció de les ubicacions que s'indiquin, alhora que es pot incorporar el risc de circulació o transport a la cobertura.


Consells per cuidar la tapisseria del teu sofà - Galerias. Sofàs i descans\nConsells per cuidar la tapisseria del teu sofà\nQuan comprem un sofà, una de les coses que pensem és que tant de bo estigues sempre com el primer dia. Per desgràcia, res és per sempre, però podem donar-te uns consells perquè el teu sofà estigui net i cuidat durant molt de temps.\nEncara que no es vegi a simple vista, els sofàs i les butaques solen acumular pols a la tapisseria. Si no aspirem la superfície del sofà amb un raspall almenys un cop per setmana, la pols crea fricció i desgasta les fibres dels teixits escurçant la vida útil de la tapisseria.\nPer altra part, és important actuar de manera ràpida i immediata si taquem el sofà. El primer pas és absorbir allò que s’ha vessat amb un drap net, sense fregar, per evitar que la taca s’estengui per la superfície i es fixi al teixit. Després, s’ha d’actuar en funció del tipus de tela, ja que generalment, tots els teixits tenen una etiqueta on s’indica el mètode ideal de neteja. És important seguir les indicacions del fabricant, o el resultat pot ser desastrós.\nSi no, sempre podem acudir a un professional per la neteja i el manteniment de la tapisseria del sofà. És una opció fiable i eficaç perquè el teu sofà llueixi sempre perfecte en el teu menjador.\nTot i això, si estàs pensant a comprar-te un sofà, Aquaclean és una bona opció per evitar les taques, ja que gràcies a la seva innovadora tecnologia, utilitzen teixits antitaques que permeten netejar les taques utilitzant únicament una mica d’aigua. Els seus teixits estan coberts amb una capa que evita que la brutícia penetri en el seu teixit, perquè no et preocupis de res més que de gaudir-lo!\nCom decorar el teu sofà amb coixins »


MÉS electrificarà tota la xarxa ferroviària i impulsarà el tren sa Pobla-Alcúdia\nBiel Barceló: “L’Estat inverteix 52.000 milions en AVE i només 100 milions en tren a Mallorca; hem d’exigir que ens arribin els doblers que ens toquen per tenir una xarxa de transport públic eficient, sostenible i que cobreixi les necessitats dels ciutadans”\nEl candidat de MÉS per Mallorca a la Presidència del Govern, Biel Barceló, i la candidata a l’Ajuntament de Palma Neus Truyol han presentat les propostes de la formació per millorar la xarxa de transport públic a Balears. Barceló ha apuntat que “el transport públic ha de ser un dels eixos principals per tenir una mobilitat més equilibrada i sostenible”.\nL'objectiu estratègic, segons el candidat de MÉS, és que la gestió del transport públic sigui integral: planificació i direcció ha de ser coordinada, com a única manera d'aconseguir la intermodalitat entre mitjans de transport (Bus urbà i «Tram-Bus» de Palma, Bus interurbà, Metro i Tren), i això significa poder emprar la targeta intermodal pertot i amb horaris i freqüències coordinats.\nLes propostes de MÉS per aconseguir desenvolupar la xarxa de transport són:\n- Fer un nou pla de mobilitat integral: planficiar tots els temes de mobilitat: carreteres, mobilitat privada terrestres, transport públic, etc. I que tendrà efectes també en el model territorial de les diferents illes. És necessari un pla de mobilitat de tota Mallorca, en coordinació amb Palma. Aquest pla de mobilitat ha d'integrar el pla de carreteres, pla de seguretat ciclista i el pla de transport públic.\n- Sistema tarifari integrat. Amb una única targeta poder-se moure lliurament per Mallorca i emprant qualsevol dels mitjans de transport actuals i futurs, tant per residents com per visitants, des de qualsevol poble fins a l'aeorport, Platja de Palma o Calvià sense barreres i amb les màximes facilitats.\n- Millores en les aturades i modernització dels vehicles. Adaptar el serveis de transport a les persones amb dificultats de mobilitat i d'altres col·lectius amb necessitats específiques (amb bicicletes i altres objectes). La base d'això és fer un transport «acollidor» per tots, i no només ens referim al tren sinó a les aturades de bus, que majoritàriament no estan adaptades, que en principi és competència dels ajuntaments però s'hauria de fer un esforç\n- Increment en les freqüències i els horaris per adaptar-los a les necessitats dels ciutadans, així com en la cobertura geogràfica de la xarxa de bus interurbà. Crear punts de préstec gratuït de bicicletes (Mou-teB), que el PP va llevar de Manacor i Inca. I també aparcaments dissuasius a diferents estacions de tren.\n- Desenvoluparem l’electrificació de tota la xarxa ferroviària: tram sa Pobla-Enllaç i tram Manacor-Enllaç. Aconseguirem així una xarxa moderna i energèticament eficient.\nAixò permetria també que els viatgers anassin amb trens nous, que son més confortables i segurs.\n- Impulsarem el tren sa Pobla-Alcúdia i recuperarem la línea Manacor-Artà com instrument cohesionador territorial i potenciant la ciutat de Manacor com eix econòmic del llevant. Es treballarà per recuperar projectes ferroviaris en funció d’estudis tècnics i de la rendibilitat social, entesa com l’assumpció, segons els mitjans possibles, de les necessitats de serveis públics en termes de disponibilitat temporal o espacial, d’atenció a col·lectius determinats o de l’assoliment de nivells mitjans de qualitat.\n52.000 milions per a l’AVE, 100 milions en tren a Mallorca: només un 0,2% del total\nBiel Barceló ha explicat que tot això s’ha de fer amb el finançament adequat, que s’ha de reclamar a l’Estat. “Exigirem a l’Estat el compliment dels compromisos amb les IB Balears en matèria d’inversions ferroviàries (Llei de règim especial, inversions estatutàries, conveni ferroviari, etc.), amb l’objectiu que Madrid destini a Balears anualment com a mínim l’1 % de la inversió que es fa en matèria ferroviària a la península”.\nAl conjunt de l’Estat espanyol està prevista una inversió de 52.000 milions d’euros en AVE (40.000 d’executats i 12.000 de previstos), que ha resultat ser ineficient i del qual els ciutadans de les Illes Balears no ens beneficiam en absolut. Barceló ha assenyalat que ens correspondria, per població, una inversió en transport ferroviari d’un 2% d’aquesta xifra, uns 1.040 milions, dels quals només han arribat 100 (és a dir, un 10% del que ens tocaria i un 0,2% del que l’Estat ha gastat en AVE).\n“Volem denunciar aquest greuge comparatiu que patim els ciutadans i les ciutadanes de Balears, i hem de reclamar davant l’Estat que, de tots aquests doblers que s’han invertit en transport ferroviari al continent i que no s’han invertit a les Illes Balears, ens arribin els doblers que ens corresponen i possibilitin el desenvolupament d’aquesta xarxa de transport públic, eficient, sostenible i que cobreixi les necessitats de tots els ciutadans i de les quatre illes”, ha afirmat Barceló.


Els alumnes de 5è i 6è de l’escola Circell han visitat el Centre d’Acolllida d’Animals Domèstics — Ajuntament d'Olèrdola\n00:55 del 17 de juny de 2021\nEls alumnes de 5è i 6è de l’escola Circell han visitat el Centre d’Acolllida d’Animals Domèstics\nEls alumnes de 5è i 6è de l’escola Circell han visitat el Centre d’Acolllida d’Animals Domèstics Una visita molt atractiva els ha permès conèixer les instal·lacions i la funció del Centre http://www.olerdola.cat/news/els-alumnes-de-5e-i-6e-de-l2019escola-circell-han-visitat-el-centre-d2019acolllida-d2019animals-domestics http://www.olerdola.cat/news/els-alumnes-de-5e-i-6e-de-l2019escola-circell-han-visitat-el-centre-d2019acolllida-d2019animals-domestics/@@download/image/CAAD-OK.JPG\nUna visita molt atractiva els ha permès conèixer les instal·lacions i la funció del Centre\nLa visita inclou activitats per conèixer el comportament dels gossos\nAquestes dues passades setmanes, els alumnes de 5è i 6è de l’escola Circell de Moja han visitat el Centre d’Acollida d’Animals Domèstics(CAAD). Aquestes visites s’inscriuen dins de la voluntat de la Mancomunitat Penedès Garraf, la institució que gestiona el Centre, de prevenir l’abandonament d’animals a través de difondre la tasca que es fa al Centre. Lourdes Bohé, responsable de comunicació de la Mancomunitat, indicava que la visita és molt atractiva pels infants, amb continguts ben variats que inclouen “una dinàmica socioafectiva per explicar com es poden sentir els gossos en ser abandonats”.(àudio)\nPer aprofitar al màxim la visita, els grups d’escolars que es desplacen al centre es desdoblen. Mentre uns coneixen les instal·lacions, els altres tenen una activitat amb animals. Quan es visiten les instal·lacions, s’explica tot el procés que es porta a terme en la cura dels animals ingressats al CAAD, des de la seva captura, el funcionament del lector de micorxip per identificar els gossos o gats, la sala d’operacions o l’espai de boxes.\nAbans de poder fer aquesta visita, l’altra grup està en contacte amb gossos de provada sociabilitat a l’espai de patis. Allà poden passejar-los, jugar amb ells i identificar, gràcies a una monitora, el llenguatge corporal d’un gos. També es donen nocions d’ensinistrament per obediència. Visita i contacte amb aninals suposen dues hores de complerta activitat que incideixen, de forma dinàmica i divertida, en la necessitat de tenir una tinença responsable d’animals de companyia.\nDos dels alumnes que han fet la visita, l’Aleix Cuscó, de 5è B, i la Mariona Giner , de 5è A, ens destacaven algunes coses que els van cridar l’atenció de la seva estada al CAAD i ens subratllaven que cal evitar els abandonaments. (àudio)\nLa tutora de 5è B, Laura Trúpita, valorava que els responsables del CADD van fer “una feina espectacular” i ens indicava que l’activitat reforça la consciència entre els alumes sobre la cura que cal tenir dels animals de companyia. (àudio)\nEl CAAD ha ofert aquestes visites a les escoles de les comarques de l’Alt Penedès i del Garraf. Aquest mes de novembre, a més de la visita dels alumnes de l’escola Circell, també s’han concertat visites de l’escola de Santa Fe i de l’escola Canigó de Vilanova. Amb tot, un dels inconvenients que tenen els centres educatius és que la visita requereix de desplaçament en autocar fins al CAAD. En el cas de l’escola de Moja no va ser així. Es va aprofitar la relativa proximitat del centre per a fer el trajecte a peu, seguint el camí Rossend Montané en direcció Sant Miquel fins a les instal·lacions del CAAD.\nEscolta tota l'entrevista als alumnes Aleix Cuscó i Mariona Giner, i a la mestra Laura Trúpita\nEscolta tota l'entrevista a Lourdes Bohé, del Servei de Comunicació de la Mancomunitat


En record d'en Jordi Sanjust - FOCIR\nEn record d’en Jordi Sanjust\nPublicat per FOCIR 27 juny 2012 / 0 Comentari\nAhir, 26 de juny de 2012, va morir el nostre company i amic Jordi Sanjust i Rodés, membre de la Junta de la Federació d’Organitzacions Catalanes Internacionalment Reconegudes (FOCIR) entre el maig del 2001 i el setembre del 2009. (…)\nEn Jordi Sanjust va ser un dels primers promotors de Mountain Wilderness de Catalunya i va participar activament, en nom d’aquesta entitat, en la junta de la FOCIR. Mountain Wilderness és una de les principals entitats que promouen la internacionalització del fet català arreu del món des de l’excursionisme, i l’amic Jordi en va ser un representant d’excepció.\nA més de la seva dedicació a la junta de Mountain Wilderness, en Jordi també va treballar activament a la FOCIR. Ho va fer sempre amb el convenciment que la feina que fa la Federació és important, i de la rellevància i la necessitat de ser presents al món. Tenia unes fortes conviccions de país i de defensa de la llengua i una voluntat de ferro. Amb un somriure a la cara, en Jordi va ser sempre una persona afable, amable, generosa i senzilla i va contribuir a tirar endavant tots els objectius que com a Junta ens vàrem plantejar.\nAmb profunda tristesa, volem expressar el nostre condol als seus familiars, al mateix temps que volem mostrar el nostre agraïment a en Jordi per tota la seva dedicació durant els anys que va treballar a favor de la FOCIR i per la internacionalització de Catalunya. El recordarem amb enyorança.


Tornada a l’activitat | H2O · Gais, Lesbianes, Bisexuals i Transsexuals del Camp de Tarragona\nDesprés del parèntesi estiuenc, el Col·lectiu H2O torna a l’activitat habitual. Aquest divendres, 20 de setembre, es reemprenen les reunions setmanals a la nostra seu ubicada al Casal Despertaferro de Reus. L’horari de les trobades és de les 19:30 fins a les 21:00h, en una de les sales del Casal encara per determinar.\nSi encara no ens coneixes, tenim la porta oberta! Com sempre, després de la reunió podem fer un beure tots plegats a la Taverna Despertaferro!


Joe Jackson: Fast Forward – Lo bloc\nJoe Jackson ha tornat a publicar un àlbum amb cançons noves després del seu excel·lent Rain. Això no acaba amb cap crisi, però si que fa la vida més agradable i més interessant.\nFast Forward és un àlbum que només sorprendrà els qui no coneguin la trajectòria d’aquest músic anglès, lliure de compromisos amb les llistes d’èxits, eclèctic en influències i variat en registres. Això si, serà una sorpresa ben agradable.\nEls que ja saben què esperar de Joe Jackson trobaran la seva acostumada elegància musical, molt a l’estil dels Prefab Sprout o, estirant molt la corda, l’Elton John. Tornem a trobar orquestracions adornades amb l’ús dels metalls i les cordes, com per exemple Far Away o Satellite. I també cançons que podrien haver signat Xavier Cugat (So You Say) o Cole Porter (Good Bye Jonny).\nAl costat d’elegants cançons atemporals com King of the City o The Blue Time, Fast Forward n’aporta d’altres que conviden al sacseig del cos (A Little Smile, Junkie Diva) guiat pel piano marca de can Jackson. I fins i tot el pop visceral de Neon Rain i un cover de Television, (See No Evil).\nLes lletres de Fast Forward giren al voltant d’aprofitar millor la vida i no deixar-nos perdre en problemes i foteses vàries. Destaca la inicial Fast Forward, que té una lletra preciosa i profunda sobre l’envelliment. Fins a sis cançons més de Fast Forward parlen del mateix tema des d’òptiques diferents. A les altres trobem històries d’amor i desamor, una defensa del diàleg cultural (If I Could See Your Face) i un presumpte atac a la mitificació de l’Amy Winehouse (Junkie Diva).\nAl cap de 16 cançons et quedes convençut que ha pagat la pena. I que si li hagués posat més canya hagués estat més engrescador. Però és Joe Jackson, i quan ja ha passat dels 60 anys això li és difícil de corregir, si és que ho vol fer.\nAdient per escoltar amb temps i atenció. Contraindicat pel zapping musical.\n12 Novembre 2015 12 Novembre 2015 IvanJoe Jackson, música, pop\nAnterior Entrada anterior: Procés en moment confús\nSegüent Entrada següent: Penseu #PrayForParis


Servei d'Administració i Suport Territorial a Barcelona\nSra. Montserrat Moscatel i Gallifa\ncap del Servei d'Administració i Suport Territorial a Barcelona\n1. Als serveis d'Administració i Suport Territorial previstos de les lletres m) a o), inclusivament, de l'apartat 3 de l'article 70 i a les lletres m) i n) de l'apartat 3 de l'article 71, en l'àmbit territorial respectiu, els corresponen les funcions següents:\na) Coordinar l'elaboració del pressupost, col·laborar en la gestió i fer-ne el seguiment, tant en els capítols d'ingressos com en els de despeses.\nb) Planificar les necessitats de contractació i fer el seguiment del compliment de les obligacions dels contractistes.\nc) Coordinar l'execució dels projectes d'actuació en matèria de sistemes d'informació, estàndards i tecnologies informàtiques i comunicacions.\nd) Gestionar els recursos humans del seu àmbit territorial pel que fa a la selecció, la gestió, el règim jurídic del personal i les activitats de formació, i col·laborar en la implantació dels plans de prevenció i salut laboral.\ne) Gestionar i administrar els recursos materials i informàtics del seu àmbit, així com coordinar el règim interior i els serveis generals.\nf) Dirigir i impulsar l'execució dels models de qualitat per a la gestió administrativa basats en criteris de millora contínua.\ng) Col·laborar en la negociació, proposta i seguiment de l'execució dels convenis de col·laboració per a la prestació de serveis de salut pública amb els ens locals.\nh) Donar suport jurídic i tramitar els expedients administratius dels assumptes que ho requereixin en l'àmbit de les funcions del seu àmbit territorial.\ni) Qualsevol altra funció de naturalesa anàloga que li sigui encomanada pels seus superiors jeràrquics.\n2. En l'exercici de les seves funcions, els serveis d'Administració i Suport Territorial actuen sota la dependència funcional de les subdireccions generals de la Direcció de Serveis, competents per raó de la matèria, i de la persona titular d'aquest òrgan.\n3. Els òrgans regulats en aquest article desenvolupen les seves funcions d'acord amb la delimitació territorial següent:\na) Els serveis d'Administració i Suport Territorial previstos a les lletres m) i o) de l'apartat 3 de l'article 70 i a la lletra n) de l'apartat 3 de l'article 71, en l'àmbit territorial corresponent a les regions sanitàries homònimes del Servei Català de la Salut, d'acord amb la delimitació establerta reglamentàriament.\nb) El Servei d'Administració i Suport Territorial a Lleida i Alt Pirineu i Aran, en l'àmbit territorial corresponent a la Regió Sanitària Lleida i al Sector Sanitari Alt Pirineu del Servei Català de la Salut.\nc) El Servei d'Administració i Suport Territorial a Barcelona, en l'àmbit territorial corresponent a la Regió Sanitària Barcelona del Servei Català de la Salut, a excepció del territori dels sectors sanitaris ubicats a la ciutat de Barcelona.\nRESOLUCIÓ SLT/3437/2009, de 26 de novembre, de nomenament de la senyora Montserrat Moscatel i Gallifa com a cap de l'Àrea d'Organització, Recursos i Qualitat del Servei Regional de Barcelona de l'Agència de Protecció de la Salut. (DOGC núm. 5523)\ndata actualització (05/04/2016)


Pèrdua de pes: Per fi una manera de perdre pes de manera saludable i equilibrada.\nNutrició esportiva: Aconsegueix exprimir al màxim el teu rendiment amb una alimentació dissenyada a la mesura del teu entrenament.\nMalalties: Control de la diabetis, celiaquia, hipertensió, osteoporosi, hipercolesterolemia…. a través d’una alimentació saludable.\nReeducació alimentària: Millora els teus hàbits alimentaris pel simple fet de voler trobar-te millor.\nSituacions especials: Embarassades, nens, vegetarians, vegans…\nAntropometria: És una tècnica de mesurament dels plecs cutanis a través de la qual podem conèixer la composició corporal, és a dir, mesurar de quanta grassa i múscul està compost el nostre cos. (Pots trobar un exemple a la teva disposició a la recepció del CEM).\nÉs un professional de la salut que t’aconsellarà i guiarà cap a una alimentació saludable i adaptada als teus objectius. Especialitzat en les propietats i característiques dels aliments i la seva relació amb la salut i la malaltia.\n¿Què m’ajudarà a aconseguir un dietista-nutricionista?\nUn màxim aprofitament del teu temps. Aconsegueix per fi una alimentació realment personalitzada i saludable.\nConèixer la teva composició corporal, a través de la bioimpendància o plicomètria, per mesurar de manera objectiva com progressa el teu cos. Aprendre a seleccionar i combinar els aliments per extreure’n el màxim profit dels mateixos.\n¿Què he d’esperar a les visites?\nEn la primera visita s’estableixen els objectius i es fixen les primeres recomanacions nutricionals ajudant-nos d’una història clínica detallada i de les mesures de composició corporal.\nEn les successives revisions s’entregarà el menú personalitzat i es farà el seguiment dels progressos, adaptant el pla quan sigui necessari.


ANNA BURCH: RESSENYA DE L’ÀLBUM IF YOU DREAMING - NOTÍCIES\nSi estàs somiant\nEl segon disc de la cantautora de Detroit és més escàs, més solitari i més pacient, cosa que permet brillar la candidesa de les seves lletres.\nDes del començament de Si estàs somiant , Anna Burch sona deliberat. El ritme constant d’obrir la cançó Can’t Sleep és una introducció confiada a un nou so: un més escàs, més solitari i més pacient que les cançons de pop-pop nervioses del seu debut en solitari del 2018, Sortiu de la maledicció . En el seu segon àlbum, Burch té més confiança, fins i tot a mesura que la seva temàtica es torna més introspectiva. El cor sense paraules i edificant de Can’t Sleep, una cançó sobre l’insomni, s’estén com un llarg camí per davant. És una nova direcció forta per al cantautor de Detroit, tot i que no sempre manté el mateix impuls.\nAllà on el debut de Burch sovint posava les seves veus amb riffs de guitarra ratllats per evocar harmonies de grups de noies dels anys seixanta, Si estàs somiant amaga el so. Burch adopta un enfocament més desposseït, absorbint la veu de ressò. La imatge d'ella asseguda sota un focus, sola a l'escenari, com al vídeo inspirat en Scorsese per a Digues què és cert —Mullers a la ment. Sobre el lamentable piano elèctric d’aquesta cançó, Burch s’inclina cap al primer pla perquè no es perdi la candidesa de les seves lletres: quan abans m’odiava a mi mateix / veia les coses amb tanta claredat. De la mateixa manera, la sensació d’ansietat social que evoca en el blues i trist Go-Alone es veu realçada per la seva veu tan clara que queda al marge de la festa.\nDe la mateixa manera que passar molt de temps a la vostra pròpia empresa proporciona a les petites interaccions una sensació de gran importància, la paleta reduïda del disc permet que les variacions més petites es sentin sorprenents i fresques. Quan el vent de fusta aleteja a l’interludi Keep It Warm, o quan entra una segona pista vocal a Every Feeling, toca com una brisa dura. Una subtil onada de saxofons no tan dolents, una melodia de rock suau i somiadora sobre admetre que gaudeixes de la companyia d’algú; podria haver-se bolcat fàcilment en schmaltz, però Burch manté magistralment l’estat d’ànim alegre i moderat.\nAquesta senzillesa deliberada no permet una escolta constantment revigorant. La segona meitat s’enfonsa a un ritme més lent després de Keep It Warm, mentre que les lletres de Burch canvien de la inquietud cap a l’acceptació del seu estat solitari i tranquil. Un interludi addicional, el difús Picture Show, només frena més l’impuls. Here With You, l'àlbum més proper, és serè i lleuger, i gairebé tan satisfactori com la primera part més rica i angoixada.\nPerò el que més ressona és la claredat del món emocional de Burch. Les lletres del seu debut van ser atrevidament cauteloses i van compensar el drama de les seves melodies amb un solitari. Aquest humor encara hi viu Si estàs somiant —Hi ha allà en l’espatlla despreocupada del títol Not So Bad i en el seu crit resignat de I'm so cansat a l’assolellat Party’s Over, però com el to general del disc, és més suau. Al panorama musical minimalista de Burch, cada lletra que empeny al primer pla es carrega de significat. És com si estigués somrient conscientment mentre canta, alhora que sent cada paraula.\ncançons populars de hip hop\n2 àlbum nou de chainz\nl'àlbum xx i see you\njayz àlbum de dubtes raonables


El govern espanyol aixecarà el 155 tan bon punt prengui possessió el nou Govern, segons Catalá\nLa Moncloa atribueix els canvis del govern de Torra a la seva "fermesa i determinació" en la defensa de la legalitat.\nMadrid .- El ministre de Justícia, Rafael Catalá, ha afirmat que l’executiu espanyol aixecarà la intervenció a Catalunya per l’article 155 de la Constitució un cop prenguin possessió els nous consellers que el president de la Generalitat, Quim Torra, ha designat aquest dimarts. Segons Catalá, ara cal que la Generalitat actuï en el marc de la Constitució i l’Estatut i es recuperi d’aquesta manera la “normalitat democràtica constitucional” en la línia del que “sempre” ha reclamat el govern espanyol, consellers que “poguessin ocupar legalment les seves funcions” . El govern espanyol ha celebrat aquest dimarts el canvi de la composició del govern de Quim Torra, que prescindeix al seu executiu dels dos consellers empresonats, Jordi Turull i Josep Rull, i els dos a Brussel·les, Toni Comín i Lluís Puig.\nEl tribunal resol només els casos on existeix "unanimitat" i posposa fins dimecres la decisió sobre la resta de condemnats.\nMadrid .- La secció segona de la Sala Penal de l'Audiència Nacional ha enviat a la presó l'extresorer del PP, Luís Bárcenas (condemnat a 33 anys i 4 mesos), l'exalcalde de Majadahonda, Guillermo Ortega (38 anys i 3 mesos) i l'exconseller de la Comunitat de Madrid Alberto López Viejo (31 anys i 9 mesos). La sala, en canvi, posposa fins dimecres la decisió sobre els altres condemnats que havia citat per decidir la seva situació personal. Hauran de tornar a l'Audiència Nacional aquest dimecres a les 12h per conèixer si entren o no a la presó. Fonts jurídiques han confirmat que els magistrats han resolt només els casos on existia "unanimitat". En el cas de Bárcenas, la interlocutòria destaca que està condemnat a més de 30 anys i que s'incrementa el risc de fugida perquè té un "entramat societari organitzat per sostreure fons" i que part d'aquests diners no s'han aconseguit localitzar.\nEls barons del PSOE donen suport a Sánchez però rebutgen pactes amb les forces independentistes\nAlguns expressen la seva preferència per a un acord amb Ciutadans malgrat les reticències d’aquesta formació.\nMadrid .- Diversos barons del PSOE han mostrat aquest dilluns durant el Comitè Federal del partit el seu suport a la moció de censura que el líder dels socialistes espanyols, Pedro Sánchez, impulsa contra Mariano Rajoy, tot i que han expressat també la seva aversió a qualsevol mena de negociació amb les forces independentistes per aconseguir els seus vots. La reunió a Ferraz –on s’han demanat 22 paraules- ha estat marcada per la crida a la “responsabilitat” de Pedro Sánchez als 350 diputats davant una “emergència institucional”, però hi ha planat la preferència d’alguns dels seus assistents perquè la moció de censura prosperi amb el suport de Ciutadans, una força que ja ha avançat que no li donarà suport. És el cas de Susana Díaz, Emiliano García-Page i Ximo Puig, que en l’últim cas –i en converses amb els periodistes- ha destacat l’exercici de “responsabilitat” que els socialistes van fer per donar suport al 155 i ha apuntat la seva preferència per un acord amb el partit de Rivera.\nSánchez apel·la a la 'responsabilitat' dels 350 diputats davant una 'emergència institucional'\nEl líder del PSOE crida a un “acord nacional per a la regeneració democràtica” que passa per aprovar a moció de censura, donar “estabilitat” al govern i convocar eleccions.\nMadrid .- El líder del PSOE, Pedro Sánchez, ha apel·lat aquest dilluns a la “responsabilitat” dels 350 membres del Congrés dels Diputats perquè donin suport a la seva moció de censura davant el que considera una “emergència institucional”: posar punt i final a la “inacceptable” continuïtat de Mariano Rajoy de La Moncloa. Durant la seva intervenció d’obertura del Comitè Federal del PSOE extraordinari que ha tingut lloc aquest dimarts, Sánchez ha fet una crida a un “acord nacional per a la regeneració democràtica” que passa per aprovar la moció de censura, donar “estabilitat” al país i convocar eleccions. També ha emplaçat els seus 84 diputats a obviar les “desqualificacions” que rebran pel fet que formacions independentistes podrien donar suport a la iniciativa.\nRafael Hernando demana a Sánchez que expliqui "les concessions" que farà als independentistes a canvi del seu vot.\nMadrid .- El portaveu del PP al Congrés dels Diputats, Rafael Hernando, ha afirmat aquest dilluns que la moció de censura de Pedro Sánchez contra Mariano Rajoy és un “despropòsit” i una “operació de saló” que ja ha augurat que no prosperarà. Segons Hernando, el fet que les formacions de l’oposició hagin intentat posposar la data del debat de la moció –que tindrà lloc dijous i divendres d’aquesta setmana- ja posa de manifest les dificultats de la iniciativa. “Cs no li donarà suport, i no veig que hi hagi massa ambient”, ha dit Hernando, que ha demanat a Pedro Sánchez que “la retiti” perquè genera “inestabilitat”. En aquest marc, ha afirmat que seria un error “italianitzar Espanya”. “Espanya no necessita inestabilitat, ni mocions ni eleccions, i si es dissolen les cambres ens trobarem davant un bloqueig de pressupostos on als grans no els augmentarien les pensions”, ha sentenciat.\nPablo Iglesias i Irene Montero obtenen l'aval de la militància per seguir al capdavant de Podem amb el 68,42% dels vots\nA la consulta hi han participat gairebé 190.000 persones, ha estat la més nombrosa de la història del partit.\nLa militància de Podem ha avalat que Pablo Iglesias i Irene Montero continuïn al capdavant del partit, amb el 68,42% dels vots, segons dades avançades aquest diumenge a la tarda a través de les xarxes socials pel secretari d'organització de la formació, Pablo Echenique. A la consulta interna sobre la continuïtat del líder de Podem i de la seva parella i portaveu del grup parlamentari al Congrés -després de la polèmica per la compra d'un xalet de 600.000 euros a Galapagar- hi han participat 188.176 persones, 33.000 més que a Vistalegre 2. De fet, segons Echenique, aquesta ha estat la consulta més nombrosa de la història del partit. Concretament, 128.300 militants (68,42%) han votat per la continuïtat de Montero i Iglesias i 59.224, un 31,58%, han optat per demanar la seva dimissió i s'han registrat 652 vots en blanc. La consulta va començar dimarts a les cinc de la tarda i ha acabat aquest diumenge a les dues del migdia.\nSánchez convocarà eleccions si guanya la moció de censura però abans vol governar per recuperar la 'normalitat'\nEl líder del PSOE no descarta el suport dels independentistes per tirar endavant la moció\nMadrid .- El secretari general del PSOE, Pedro Sánchez, ha assegurat que convocarà eleccions si guanya la moció de censura però abans vol governar per "recuperar la normalitat institucional, l'estabilitat, netejar de corrupció les institucions i atendre les urgències socials". Per tant, no recull el guant de Cs, que ha dit que li donarà suport sempre que vagi a les urnes d'immediat. Sánchez no ha descartat el suport dels partits independentistes i ha assegurat que la moció va dirigida "als 350 diputats". "Els demano responsabilitat i generositat per treure entre tots Espanya del fangar de la corrupció", ha manifestat. Sánchez ha criticat durament Rajoy per no haver assumit "cap responsabilitat" després de la sentència de la Gürtel i ha dit és "l'únic responsable" de la situació de "desafecció política, crisi institucional i crisi de confiança per part de l'opinió publica", ha declarat. El PSOE ja ha registrat aquest matí la moció de censura i ho ha comunicat al rei Felip VI.\nL’executiva es reuneix a Ferraz a les 11h del matí per abordar l'aposta de Sánchez.\nMadrid .- El PSOE ha registrat abans de les 11 hores al Congrés una moció de censura contra el president del govern espanyol, Mariano Rajoy, després de la sentència condemnatòria de la Gürtel. Justament a les 11 hores comença la reunió de l’executiva federal del PSOE que analitzarà l'aposta del secretari general del partit, Pedro Sánchez. Una iniciativa que per prosperar hauria de comptar o bé amb el suport de Podem i Ciutadans alhora (malgrat les incompatibilitats que ja van manifestar durant la investidura fallida de Sánchez), o Podem i els partits nacionalistes, és a dir ERC, PDeCAT i PNB, malgrat que Pedro Sánchez rebutja el suport dels independentistes i el PNB acaba de permetre l'aprovació dels pressupostos de Rajoy “per responsabilitat”. En tot cas, segons fonts de l’equip de Sánchez, una moció de censura permetria “retratar tothom” i posaria de manifest la voluntat real de Ciutadans a impulsar una regeneració política a l’Estat.\nL'AN condemna els cap de la Gürtel: Correa 51 anys de presó, Crespo 37 anys i Bárcenas 33 i una multa de 44 MEUR\nEl tribunal obliga el PP a retornar 245.000 euros per despeses electorals i l'exministra Ana Mato 28.000 per viatges i esdeveniments familiars.\nMadrid .- L'Audiència Nacional ha condemnat 29 dels 37 acusats en el judici de la primera època de la trama Gürtel. El cap de la trama, Francisco Correa, a 51 anys i 11 mesos de presó, l'exsecretari d'Organització del PP de Galícia, Pablo Crespo, a 37 anys i 6 mesos i l'extresorer dels populars, Luís Bárcenas a 33 anys i 4 mesos i a una multa de més de 44 MEUR. La dona de Bárcenas, Rosalia Iglesias, també ha estat condemnada a 15 anys de presó així com la dona de Correa, Carmen Rodríguez Quijano, a 14 anys i 8 mesos. Entre els absolts hi ha el responsable d'Orange Market, Álvaro Pérez 'El Bigotes'. Els 29 condemnats acumulen fins a 351 anys de presó. D'altra banda, l'Audiència Nacional ha condemnat a títol lucratiu l'exministra de Rajoy Ana Mato a 27.857 euros per viatges i esdeveniments familiars (com aniversaris dels fills) i al PP a 111.864 euros per despeses electorals a Pozuelo i a 133.628 euros pel mateix concepte però a Majadahonda. En aquest judici, que va durar més d'un any amb 125 sessions, el president espanyol, Mariano Rajoy, va haver de declarar com a testimoni.\nEl Congrés aprova els pressupostos generals de l'Estat per al 2018 amb el vots del PNB\nRajoy demana un Govern 'viable' i capaç de dialogar 'seriosament' per recuperar la 'normalitat institucional'\nRajoy accepta reunir-se amb Torra però li recorda que s'ha de parlar 'dins la llei'


Espot i Port Ainé arrenquen la temporada d'estiu - La Neu\nEspot i Port Ainé arrenquen la temporada d’estiu\nAl mes de juliol, l’estació de Port Ainé donarà la benvinguda a la temporada d’estiu amb l’obertura del Parc Lúdic i d’Aventura els caps de setmana i a partir del dilluns 16 cada dia ininterrompudament\nEspot comptarà amb el Quilòmetre Vertical (KV) de la Vall de Peguera, competició que s’endinsa en indrets únics d’una gran bellesa del Pirineu lleidatà, com l’Estany Negre o el Parc Nacional d’Aigüestortes i Estany de Sant Maurici\nAl mes de juliol, l’estació de Port Ainé donarà la benvinguda a la temporada d’estiu amb l’obertura del Parc Lúdic i d’Aventura: obrirà els caps de setmana d’aquest mes i a partir del dilluns 16 estarà en funcionament cada dia ininterrompudament fins al diumenge 2 de setembre. L’horari serà de 10.00 a 18.00 h.\nA la mateixa estació de Port Ainé, a 2.000 m, s’alça l’Hotel Port Ainé 2000, de tres estrelles. Es tracta d’un allotjament d’alta muntanya, amb molt encant, que es caracteritza per ser el més alt dels Pirineus. Gràcies a la seva privilegiada situació, ofereix unes vistes espectaculars i promet una experiència inoblidable i única per a tots els visitants.\nUna altra proposta interessant per als amants de les dues rodes és la Cronoescalada amb bicicleta de carretera, que durant aquest estiu es podrà fer a través l’APP de Port Ainé. Amb 18,6 quilòmetres de pujada i un desnivell positiu de 1.228 m, s’inicia a l’encreuament de la carretera general i finalitza a l’Hotel Port Ainé 2000***. Només per completar l’etapa tots els participants obtindran un forfet 2×1 per a la propera temporada, així com premis dels patrocinadors locals. A més, s’enregistrarà el temps de cada ciclista i es farà un rànquing dels millors resultats.\nPel que fa a l’estació d’Espot, un any més compta amb el Quilòmetre Vertical (KV) de la Vall de Peguera, activitat que s’inicia al poble d’Espot i posa punt final al refugi Josep Maria Blanc. L’activitat es realitza a través de l’APP d’Espot i transcorre al llarg de 6,7 quilòmetres de recorregut i un desnivell positiu de 1.000 metres. Els participants s’endinsaran en indrets únics d’una gran bellesa del Pirineu lleidatà, com l’Estany Negre o el Parc Nacional d’Aigüestortes i Estany de Sant Maurici. Es tracta d’una competició on muntanya, esport, tradició i natura van de la mà.\nEs tracta d’un allotjament ideal per a aquelles famílies que busquen un entorn alpí, on poder degustar una bona gastronomia de productes de km0 de la zona del Pallars Sobirà.\nParal·lelament, molt a prop es troba l’alberg Les Estades, ubicat entre les poblacions de Sort i Rialp. Disposa de tota mena de serveis i prestacions, entre les quals destaquen: sala de jocs amb televisió, sala infantil, zona exterior amb piscina, restaurant, entre d’altres.\nEl grup FGC presenta: L'estiu més intens dels Pirineus!\n10 selfies imprescindibles als Pirineus


Catedral de Mallorca | Itineraris Històrics\nAnirem a la dreta cap al carrer de l’Estudi General Lul·lià i girarem a l’esquerra, aproximadament a uns 100 metres, fins arribar al carrer del Palau Reial. En aquest punt giram a l’esquerra i a uns 60 metres a l’esquerra trobam la Catedral.\nA la façana principal o de l’Almudaina, cap a la meitat de l’alçat, a l’esquerra, destaca l’escultura de Guillem Galmés que representa a Ramon Llull (1878). La segueixen les de Sant Pere, Sant Pau i Santa Catalina Thomàs. A la part del Mirador hi ha gravats dos grafits de l’Arbre de la Ciència lul·lià. Ja a l’interior, la representació més destacada de Llull la constitueix una pintura de Guillem Mesquida (s. XVIII), a la capella de la Puríssima Concepció (primera del lateral esquerre). A la següent, dedicada a Sant Sebastià trobam una estàtua de Ramon Llull, obra de Joan Muntaner (s. XVIII).\nAixí mateix, en la capella del Sagrat Cor de Jesús (segona del lateral dret) tenim els sepulcres de Beatriu de Pinós i de Pere Joan Llobet, dos lul·listes del segle XV. I, en aquest mateix lateral es troba una altra capella amb matèria lul·liana. Es tracta de la sisena, dedicada a Nostra Senyora de la Corona, que l’abans esmentat Bartomeu Llull, convertí en patronatge de Ramon Llull, la seva imatge pot veure’s en el medalló de la reixa de ferro.


Es donen a conèixer entre els municipis del Bages Sud els nous estudis del sector químic, inèdits al territori, que s’impartiran a partir de setembre.\nCicle formatiu de grau mitjà d’Operacions de laboratori.\nL’Ajuntament de Sant Vicenç de Castellet i l’institut Castellet han presentat en el marc d’una trobada telemàtica el nou cicle formatiu de grau mitjà d’Operacions de laboratori. La trobada s’ha adreçat a la resta de municipis del Bages Sud per tal que tinguin coneixement d’uns estudis inèdits a la comarca que formen part del sector químic, amb gran potencial de creixement al territori.\nL’Institut Castellet, que ofereix actualment estudis de grau mitjà de Construcció i de Sistemes Microinformàtics i Xarxes, de grau superior de Desenvolupament d'Aplicacions Multiplataforma, i el PFI Muntatge i Manteniment d'Equips Informàtics, afegeix a la seva oferta formativa el CFGM d’Operacions de Laboratori, de la família professional de la Química.\nLa indústria química és el primer sector exportador de Catalunya, és diversificat i transversal i presenta una alta inversió en R+D+I i formació. Al Bages l’ocupació que generen les empreses d'aquest sector ha anat creixent progressivament al llarg dels darrers anys. Es tracta d'un sector estratègic i en expansió. L'estudi del Consell Comarcal El sector químic al Bages, elaborat l'any 2020 per la Cambra de Comerç de Manresa, posa de manifest les potencialitats de la indústria química i detecta la necessitat de comptar amb oferta de formació professional que pugui proporcionar personal qualificat a aquestes empreses. El nou cicle formatiu Operacions de Laboratori de l'Institut Castellet dona resposta a aquesta necessitat de disposar de professionals qualificats en aquest sector i alhora amplia les possibilitats d'inserció laboral dels joves de l’entorn.\nAquest nou cicle suposa una oportunitat per als alumnes que finalitzen la secundària obligatòria i busquen una formació professional amb un alt grau d'ocupabilitat. La idoneïtat i les potencialitats d'aquest cicle formatiu al territori són evidents tenint en compte la concentració d’empreses del sector químic a la zona. És significatiu el fet que sis de les dotze primeres empreses químiques del Bages en generació de valor afegit brut (dada que té a veure amb la grandària de l’empresa) estiguin ubicades als municipis del Bages Sud.


El Telecentre s'ha traslladat a les Monges — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El Telecentre s'ha traslladat a les Monges\nEl Telecentre de l’Alt Urgell ha estrenat aquesta setmana les noves instal.lacions, situades al centre educatiu i cultural de les Monges, a la Seu d’Urgell. Des de la seva creació, l’abril de l’any 2002, el Telecentre es trobava ubicat a la seu del Consell Comarcal, institució que continuarà sent la responsable de la seva gestió en les noves dependències. El nou Telecentre està integrat en el Centre Tecnològic de l’Alt Pirineu, que ocupa tota la planta tercera de l’ala nord de l’edifici de les Monges i que té el seu accés pel carrer Capdevila.\nA més dels terminals d’accés públic a internet, l’espai compta també amb una àrea que en el futur funcionarà com a viver d’empreses, una aula de formació, una sala de teletreball, una altra de reprografia, sales de reunions i despatxos de treball. De fet, tots els serveis que el Telecentre oferia a les dependències del Consell Comarcal estan també a disposició del públic a la nova ubicació, amb l’avantatge de disposar de més espai i de millors condicions per al desenvolupament de les diverses activitats.\nAl llarg dels cinc anys que ha estat en funcionament a la seu del Consell Comarcal, el Telecentre de l’Alt Urgell ha estat una eina eficaç d’accés dels ciutadans a les noves teconologies i a la societat de la informació. En són la prova els 70 usuaris de mitjana per dia, l’ús dels diversos recursos compartits (videoprojectors, ordinadors portàtils, pantalla, cambra digital...) i els cursos de formació que s’hi ha realitzat.\nEl nou Telecentre està obert al públic des de les nou del matí fins a les dues del migdia i, a la tarda, de cinc a vuit, de dilluns a divendres; l’horari dels dissabtes serà de deu del matí a dues del migdia.


El Servei d'Ocupació de Catalunya ha atorgat 11 plans d'ocupació a l'Ametlla de Mar - 19/11/2010 » La Cala RTV\nEl Servei d'Ocupació de Catalunya ha atorgat 11 plans d'ocupació a l'Ametlla de Mar\n19 . Nov, 2010 a les 12:15\nA l'Ajuntament de l'Ametlla de Mar se li han concedit 11 plans d'ocupació que inseriran laboralment un total de 59 persones aturades durant un període de 6 mesos i treballant el 70% de la jornada. D'aquests 11 plans, cinc s'inicien en breu i els altres sis a partir del mes de juny de 2011. "Els plans d'ocupació són una mesura de foment de l'ocupació que el Servei d'Ocupació de Catalunya (SOC) potencia per tal de facilitar un lloc de treball a les persones en situació d'atur, especialment a les que tenen més dificultats per a la inserció laboral, oferint-los alhora una formació pràctica i una experiència laboral perquè la seva incorporació en el mercat laboral pugui fer-se en millors condicions", ens explicava Anna Gallart, regidora de Formació i Treball.\nEls plans són els següents:\nActualitzar informàticament les dades d'interès general existents a l'arxiu històric municipal. Hi haurà 2 plans per aquesta finalitat que acolliran a tres persones casdascú.\nCreació per part de 10 persones d'una franja de protecció que separi la massa forestal de la zona urbanitzada a fi de vigilar i prevenir possibles incendis forestals. Hi haurà 2 plans per aquesta finalitat.\nDEIXA'T SEDUIR PER L'AMETLLA DE MAR\nCreació i divulgació de nous recursos turístics envers l'ornitologia i el turisme gastronòmic i alhora contribuir a promoure el desenvolupament turístic i comercial del nostre municipi. Hi haurà 2 plans per aquesta finalitat que necessitaran de tres persones cadascú.\nRehabilitació i construcció d'equipaments de titularitat municipal; en concret, construcció d'un nou abocador municipal a Calafat i arranjament de l'abocador ubicat al Torrent del Pi. És per a sis persones.\nRealitzar tasques de neteja i manteniment de camins, lligallos i senderes ubicats al terme municipal de l'Ametlla de Mar i que contribuiran a promocionar un model de població on el patrimoni històric sigui el seu principal atractiu. Hi haurà 2 plans per aquesta finalitat amb sis persones cadascú.\nUN ENTORN AMABLE\nReforç dels serveis amb sis treballadors ja existents de recollida dels residus durant l'època en què el municipi compta amb més visitants. Es recollirien els residus de cartrons i plàstic als comerços, triatge i gestió dels impropis a la planta de transferència, recollida I transport dels residus mal dipositats a les illes de contenidors, control I manteniment de les illes de contenidors, etc.\nCIVISME I RESPECTE ENVERS LA NATURA\nPromoció i protecció del medi natural mitjançant la figura de tres informadors mediambientals.\n0 respostes a "El Servei d'Ocupació de Catalunya ha atorgat 11..."\nEl Servei d'O...\nUn pla d'ocup...\nPrograma de C...\n6 mesos, persones aturades, plans d'ocupació


Més de 2,2 milions de persones han usat la nova targeta SUMA per als seus desplaçaments amb autobús, metre o tren per l’àrea metropolitana de València – BÉTERA – toda la información del Bétera, Valencia\nMés de 2,2 milions de…\nUn total de 2.277.853 viatgers i viatgeres s’han beneficiat del nou sistema tarifari SUMA, que permet viatjar amb Metrovalencia, EMT, Rodalia i MetroBus per l’àrea metropolitana de València, durant les tres primeres setmanes d’implantació.\nEl conseller de Política Territorial, Obres Públiques i Mobilitat, Arcadi España ha destacat que “una de cada tres persones que viatgen en transport públic ja ho fan amb títols SUMA“.\nEn aquest sentit ha explicat que el percentatge d’utilització de la targeta de transport integrat SUMA, desenvolupada per la Generalitat, a través de l’Autoritat del Transport Metropolità de València (ATMV), ha anat experimentant un creixement diari des de la seua posada en marxa el 31 de gener respecte al total de viatgers.\nAixí, d’un 16% que es va registrar el dilluns 31 de gener, primer dia de funcionament, s’ha passat al 34% del passat dilluns, 21 de febrer respecte d’un total de 464.000 desplaçaments mitjans diaris que es realitzen actualment en transport públic en l’àrea metropolitana, cosa que significa una variació del 113% en tres setmanes.\nPer operador, els viatgers proveïts amb títols SUMA suposen ja un 23% en EMT, un 50% en *Metrovalencia, un 10% en Renfe Rodalia i un 45% en Metrobus. En Metrovalencia el SUMA 10 ja representa el títol més emprat per a viatjar per la seua xarxa i la meitat dels seus usuaris i usuàries ja viatgen amb títols SUMA.\nLes vendes realitzades a través de la xarxa comercialitzadora de ATMV també té una tendència a l’alça registrant-se fins al dimarts, 22 de febrer, un total de 232.466 títols SUMA venuts.\nPer al titular de Mobilitat del Consell, “es confirma que la implantació dels nous títols està sent molt positiva i SUMA s’ha convertit en una peça clau per a atraure a més viatgers i viatgeres al transport públic metropolità, la qual cosa ajudarà a descongestionar les ciutats i a reduir la contaminació “.\nArcadi España ha recordat que aquesta iniciativa s’estendrà a altres punts de la Comunitat Valenciana, com a l’àrea d’Alacant i Castelló, així com a tots els municipis de la província de València que no estan en l’àrea metropolitana, però els seus veïns i veïnes traslladen diàriament a per a treballar o estudiar”.


Diumenge de finals al Club Tennis Tarragona, on l'andorrana Vicki Jimenez i el valencià Max Alcalá van ser els grans protagonistes de la jornada en endur-se els títols de primers campions de la prova.\nHa estat més d'una setmana de competició, d'on els organitzadors ja treuen les primeres valoracions. El club mostra la seva satisfacció per la feina realitzada en aquesta prova. A banda d'apostar per les joves raquetes hem tingut l'oportunitat de veure tennis de primer nivell a les pistes de l'entitat destaca Pere LL. Bergadà, president del club.\nVictòria Jimenez i Sebastianna Scilipotti, van fer gaudir al públic assistent del partit de la jornada. Una final femenina que va allargar-se fins a les 3 hores i que finalment va caure de la banda de la jove jugadora de tan sols 14 anys Vicki Jimenez al tie break decisiu. El resultat final de 6/2 6/7 (5) 7/6 (1) ja parla per si sol. Un partit on vam poder veure de tot, on cap de les dues finalistes volia cedir i que semblava ser una muntanya russa en certs trams de l'enfrontament. Els bons cops van estar presents al llarg de la final, amb una campiona sub 13 de Roland Garros l'any 2018 que va treure la seva vessant més atacant i això li va permetre proclamar-se com a primera campiona de la Red Cup disputada al Club Tennis Tarragona.\nPer la banda masculina la final va ser molt més ràpida, el jugador israelià Aaron Cohen va ressentir-se de les molèsties al seu braç i va haver de rebre tractament a pista per part del fisioterapeuta. Aquest impediment, suma't a l'altíssim nivell de Max Alcalá durant tota la setmana, va deixar la final masculina amb un resultat de 6/3 6/0 a favor del jugador (1) del quadre, que va fer valer la seva condició de favorit.\nLa prova va finalitzar amb l'entrega de medalles als campions i subcampions, l'agraïment a patrocinadors i institucions pel suport i amb la presència a la pista central del club de Javier Soler (director esportiu RFET), Jordi Tamayo (president FCT), Elisa Vedrina (consellera d'esports de l'ajuntament), Joan Plana (responsable d'esports a Tarragona de la Generalitat), Pere LL. Bergadà (president del CTT) i Lluís Yebra amb Agustí Pujol (membres de la junta directiva CTT).


Noves pistes sobre la desaparició de l'aviadora Amelia Earhart\nInici Temes Actualitat Noves pistes sobre la desaparició de l'aviadora Amelia Earhart\nLa primera pilot a creuar l'Atlàntic en solitari podria haver sobreviscut a l'accident que va patir l'any 1937\nAmelia Earhart - Smithsonian Institution / Wikimedia Commons\nEl 2 de juliol de 1937, l'aviadora nord-americana Amelia Earhart —la primera pilot a creuar l'Atlàntic en solitari— alçava el vol des de l'illa de Papua Nova Guinea (Oceania) acompanyada pel copilot Fred Noonan. El seu propòsit era fer la volta al món seguint l'equador. Earhart havia demanat que se l'avisés per ràdio quan arribés a prop de Howland Island, una petita illa del Pacífic on havia de parar a omplir el dipòsit de combustible, però la comunicació amb l'aeroplà es va perdre. Earhart i Noonan van desaparèixer sense deixar cap rastre.\nMalgrat els esforços de la marina i l'aviació dels Estats Units, no es va trobar cap indici de l'accident. Finalment, el 1939, dos anys després de la desaparició, el govern nord-americà va tancar la investigació i va declarar morta la parella.\nLa voluntat de resoldre el misteri d'Amelia Earhart va portar el Group for Historic Aircraft Recovery (TIGHAR), una organització que treballa en la recerca d'avions desapareguts, a reobrir la investigació l'any 2012. La descoberta d'una fotografia feta per una expedició britànica el 1937 suggeria que el bimotor Electra —l'avió a bord del qual viatjaven els pilots desapareguts— podia haver-se estavellat a la diminuta illa Nikumaroro, a l'oceà Pacífic.\nEls investigadors del TIGHAR han trobat noves proves que apunten que la pionera de l'aviació podria haver sobreviscut un temps com a nàufrag a l'illa. L'estudi d'un esquelet trobat a Nikumaroro l'any 1940 semblava indicar que, per l'alçada i l'origen ètnic, les restes podien pertànyer a Earhart. Tot i així, no se li va donar més importància i es van perdre els ossos.\nRecentment, els investigadors van comparar la longitud de l'húmer i el radi de l'esquelet amb les mides d'una fotografia d'Amelia Earhart amb els braços descoberts. La llargada de les extremitats era pràcticament idèntica. Desafortunadament, no s'ha pogut demostrar la identitat de l'esquelet perquè no s'han trobat els ossos per sotmetre'ls a proves d'ADN.\nDes de TIGHAR afirmen també que han trobat proves que Earhart va fer transmissions amb ràdio fins al 6 de juliol, tres dies després que se li perdés la pista. Si és així, quedaria demostrat que la pilot estava viva molt després que l'avió es quedés sense combustible.


Pacients crònics: quan la malaltia no espera :: Prensa Ibérica\nPacients crònics: quan la malaltia no espera\nViure amb por al coronavirus i a una malaltia ja coneguda. Amb aquest doble temor viuen els malalts crònics la crisi sanitària i social en la qual ens trobem. Per conèixer com s'han reorganitzat els serveis de salut per atendre'ls i garantir el seu correcte control i seguiment parlem amb especialistes en Cardiologia, Nefrologia, Pneumologia, Al·lergologia, Ginecologia, Oncologia, Endocrinologia i Neurologia de diversos centres hospitalaris espanyols.\nEls hospitals del nostre país s'enfronten a una situació sense precedents. La crisi sanitària provocada per la COVID-19 ha alterat l'organització dels centres i les agendes de metges i pacients, s'han ajornat cites, cancel·lat proves, fomentat la telemedicina, dispensat medicines a domicili i, per descomptat, augmentat les mesures de prevenció i seguretat en les consultes presencials.\nAquestes mesures es fan encara més visibles en les unitats que atenen malalts crònics i amb patologies greus que, més enllà de les circumstàncies excepcionals, han de ser ateses. Parlem de persones amb hipertensió, problemes cardiovasculars, càncer, diabetis, asma, MPOC, malaltia renal crònica i un llarg etcètera de patologies que mai es posen en quarantena i els fan ser encara més vulnerables davant el nou coronavirus. També, d'embarassades estat el qual els obliga a un seguiment i control rigorós.\nAquests pacients se senten intranquils i els tenalla un doble por, el de viure amb una patologia o condició ja coneguda i el d’enfrontar-se al nou virus. És evident que el sistema de salut es troba estressat. Des que es decretés l'estat d'alarma molts dels recursos sanitaris disponibles s'han bolcat en atendre els pacients amb la COVID-19, però els metges criden a la tranquil·litat: l'activitat mèdica continua i haver prioritzat certs serveis per a la situació d'emergència no fa que s'hagin desatès les necessitats de la resta de pacients ni posat en risc l'evolució de la seva malaltia. Per contra, els especialistes insisteixen que segueixen centrats en el tractament i seguiment d'aquests pacients amb malalties greus o que necessiten tractament preferent i que en tots els centres s'han creat zones i circuits "nets" i han pres les mesures oportunes per seguir garantint la seva assistència amb total seguretat.\nPer analitzar la situació actual, conèixer més sobre com s'han reorganitzat els hospitals per tractar els pacients crònics, quan vulnerables són aquests davant la COVID-19, quines mesures de prevenció i consells han de seguir i què vindrà quan tornem a la "nova" normalitat, hem entrevistat a vuit professionals de salut que presten els seus serveis en centres hospitalaris del Grup Quirónsalud.\nParlem amb el Dr. Juli Carballo\nCardiòleg intervencionista i cap de Cardiologia de l'Institut del Cor Quirónsalud Teknon de Barcelona\nParlem amb la Dra. Clotilde Vázquez\nCap de Departament d'Endocrinologia i Nutrició dels hospitals universitaris Fundación Jiménez Díaz, Rey Juan Carlos, Infanta Elena i General de Villalba\nParlem amb el Dr. Fernando Colmenarejo\nCap de Servei de Ginecologia de l' Hospital Quirónsalud Zaragoza\nParlem amb el Dr. Ramón Delgado Lillo\nCap de Servei de Nefrologia de l'Complejo Hospitalario Ruber Juan Bravo de Madrid\nParlem amb el Dr. José María Ignacio\nCap de Servei de Pneumologia dels hospitals Quirónsalud Marbella y Quirónsalud Campo de Gibraltar\nParlem amb el Dr. José Carlos Fernández Ferro\nCap de Servei de Neurologia dels hospitals universitaris Rey Juan Carlos, Infanta Elena i General de Villalba\nParlem ambn la Dra. Lucía González-Cortijo\nCap de Servei d'Oncologia Mèdica de l' Hospital Universitario Quirónsalud Madrid\nParlem amb el Dr. Ángel Ferrer Torres\nEspecialista en Al·lergologia a Quirónsalud Alicante


Villa Liakos Illa de Creta Grècia - Ofertes d'hotels amb els MILLORS DESCOMPTES EN LÍNIA\nPigi, Arkadi, Illa de Creta, Grècia, 74100 - Veure al mapa\nMés informació sobre Villa Liakos\nPer als viatgers què vulguin captar les imatges i els sons de Pigi, Villa Liakos és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Villa Liakos asseguren una estada plaentera als seus clients. A l'hotel s'hi pot gaudir d'unes comoditats de primera classe com instal.lacions de barbacoa.\nGaudiu de les comoditats d'alta gama com ara piscina privada, aire condicionat, balcó/terrassa, aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. Piscina exterior, equitació, jardí de l'hotel, són llocs ideals per a relaxar-se després d'un llarg dia. Amb una localització ideal i amb comoditats imbatibles, Villa Liakos no troba competidors en cap categoria.


General – AEHT\nCategories: Destaquem, General, Notícies\nUna de les poques oportunitats per assistir-hi a la província de Tarragona. No et perdis aquesta formació exclusiva d’un dels professionals més destacats en cuina a baixa temperatura que tenim. Places limitades!\nTeclisa és una empresa majorista especialitzada en el subministrament de productes de primera qualitat, en el sector sanitari, calefacció, així com eines i elements per instal·lacions de tot tipus. Com va començar l'empresa? Ens expliques breument l'història i la trajectòria des que va néixer? L'any 2013 una empresa alemana va adquirir el que era abans [...]


Eduquem per la transformació social – Educació Transformadora\nPosted Març 14, 2017 per Antonio Alcántara1 comentari a Eduquem per la transformació social\tEducació Social\nLafede.cat llança el vídeo Eduquem per la transformació social, per tal de reflexionar sobre el paper de l’educació i els seus professionals en la construcció de la Justícia Global. El vídeo forma part de la campanya FentiPensant la Justícia Global. Ens ajudes a difondre’l? #EduJustíciaGlobal #EduTransforma\nI el Diari de l’Educació ha publicat un article ben potent que ho acompanya que es titula Apostar per l’educació transformadora és avançar cap a la justícia global.\nTal com deia el pedagog brasiler, Paulo Freire, “l’educació no canvia el món, canvia les persones que canviaran el món”.\nFoto: Antonio Marín Segovia Les cinc dificultats per dir la veritat, per Bertolt Brecht. 30 de setembre de 2015.\nAnterior Entrada anterior: Donant suport a l’Escola de Circ Social de Saragossa\nSegüent Entrada següent: Trepitjant carrer: Sobre les polítiques de joventut locals i la participació social\nOne thought on “Eduquem per la transformació social” Deixa un comentari ›\nRetroenllaç: Eduquem per la transformació social | Anna Forés Miravalles\nEducació Transformadora Eduquem per la transformació social


L'Arenal viu un segon boom migratori\n25 febrer 2021 03:09\nDesprés de l'arribada de gent de l'Estat espanyol, han vingut immigrants d'arreu del món\nCarme Moreno | 01 octubre 2007\nEl barri de l'Arenal viu el seu segon boom migratori. Si el primer increment poblacional fort de la zona s'inicià amb l'arribada d'immigrants de la Península, el segon començà amb l'arribada d'immigrants de diferents indrets del món.\nSegons explica el president de l'associació de veïns de l'Arenal, Alexandre Charles, els immigrants procedents de la Península varen millorar la seva situació econòmica i han anat venent els béns que tenien al barri; ara aquests pisos els han anat ocupant persones d'altres continents, la majoria dels quals són joves.\nL'Arenal és el barri amb més població de Platja de Palma. Segons dades facilitades per l'Ajuntament, l'any passat hi residien un total de 7.478 habitants.\nAquestes dades indiquen que la població hi ha augmentat força, ja que ha passat dels 2.533 habitants de 1993 a més de 7.000 l'any passat. Destaca principalment l'augment considerable de població estrangera, amb 70 nacionalitats diferents que hi conviuen, segons dades facilitades per l'Ajuntament de Palma. La nacionalitat més establerta a la zona és l'alemanya (4'07%), seguida del col·lectiu de senegalesos (3'26%).\nFa més d'una dècada, la població tant d'origen espanyol com estranger era molt elevada. Aquest fet no es pot deslligar de la demanda de mà d'obra derivada del desenvolupament d'activitats turístiques que hi va tenir lloc a partir del boom turístic. La zona costanera de Platja de Palma, que engloba els barris de Can Pastilla, les Meravelles i l'Arenal, no es va desenvolupar fins ben entrat el segle XX.\nSeguint la tendència de fa una dècada, la xifra de majors de 65 anys és més baixa que la d'altres barriades de Ciutat i no arriba al 10 per cent, mentre que la població d'entre 0 i 18 anys suposa el 18'3% del total. Tal com explica el llibre Barris de Palma, els tres nuclis de població de Platja de Palma limiten amb l'Arenal de Llucmajor i el Coll d'en Rabassa. El límit entre l'Arenal de Palma i el de Llucmajor es fixà el 1924 en el torrent dels Jueus.\nA l'igual que al veí barri de Can Pastilla, a l'Arenal hi manquen infraestructures socials i de transports. Segons explica el president de l'associació de veïns, el barri té un casal de joves i per a la gent gran, però és molt minso. Entre les millores en serveis socials, reclamen més serveis assistencials per al col·lectiu.\nPel que fa al transport de què disposa el barri, Charles es queixa que «hi ha moltes línies que connecten l'Arenal amb Palma, però no són suficients, ja que el servei s'ha de compartir amb els turistes que vénen».\nEls veïns reclamen una connexió directa d'autobús amb l'hospital de Son Llàtzer i també una connexió directa amb l'aeroport. Precisament, els responsables de Cort estan estudiant oferir un millor servei de transport públic en aquest indret.\nUna de les reivindicacions veïnals que està a punt de complir-se és la inauguració d'una piscina municipal, que ja fou reivindicada pels veïns l'any 1993.\nSegons dades facilitades per l'Ajuntament de Palma de l'any 2006, la meitat dels habitants del barri de l'Arenal tenen estudis primaris o el graduat escolar. D'altra banda, un 21 per cent del total assenyala que no té estudis. El col·lectiu de persones amb una titulació superior representa només el 2'79 per cent.


Converteix Francs suïssos (CHF) i Sèrbia Dinares (RSD) : Canvi de divises Calculadora de conversió\nFranc suís (CHF) i Dinar serbi (RSD) Canvi de divises Calculadora de conversió\nAquest Franc suís i Dinar serbi convertidor està al dia amb tipus de canvi de 23 agost 2019.\nIntrodueixi l'import que voleu convertir a la casella a l'esquerra de Franc suís. Utilitzeu les monedes "swap" per fer Dinar serbi la moneda per defecte. Fer clic a Sèrbia Dinares o Francs suïssos per convertir entre aquesta moneda i totes les altres monedes.\nEl franc suís és la moneda en la Suïssa (CH, CHE), i Liechtenstein (LI, LIE). El dinar serbi és la moneda en la Sèrbia (RS, SRB). El dinar serbi també es coneix com Serbe Dinar. El símbol per CHF pot ser escrit SwF, i SFr. El franc suís es divideix en 100 rappen (centimes). La taxa de canvi de el franc suís es va actualitzar per última vegada el 23 agost 2019 de El Fons Monetari Internacional. La taxa de canvi de el dinar serbi es va actualitzar per última vegada el 23 agost 2019 de Yahoo Finance. La CHF factor de conversió té 6 dígits significatius. La RSD factor de conversió té 5 dígits significatius.


Denuncia que Salut la deixa sense fecundació 'in vitro' perquè hi ha una espera de 4 anys\nSALUT REPRODUCCIÓ ASSISTIDA\nActualitzada 26/04/2018 a les 10:13\nL’Arnau va notificar a una dona de 37 anys que en queda exclosa perquè la sanitat pública no la fa a les de més de 40 || Deriva els casos a la Vall d’Hebron, l’hospital públic català on hi ha més demora\n© Imatge d'arxiu d'una clínica de reproducció assistida lleidatana on conserva embrions.\nUna dona de 37 anys, veïna de Lleida, denuncia que ja no pot fer-se la fecundació in vitro –tècnica per quedar-se embarassada que permet fecundar un òvul amb un espermatozoide al laboratori– a través de la sanitat pública perquè només finança aquest tipus de reproducció assistida fins als quaranta anys, i l’hospital Arnau de Vilanova li ha notificat que com que hi ha una llista d’espera de quatre anys, superaria aquesta edat màxima.\nMireia va anar el mes de febrer a visitar-se al servei de Ginecologia de l’Arnau, on li van comunicar que havia de tornar l’abril per obtenir els resultats de l’anàlisi de l’esperma del seu marit i entrar a la llista d’espera a l’hospital de la Vall d’Hebron de Barcelona (al qual l’Arnau deriva les fecundacions in vitro) per fer-se el tractament. Quan dilluns passat va tornar a la consulta, li van comunicar que no podia entrar a la llista d’espera, ja que és de quatre anys i, com ara que en té 37, “ja és gran” perquè la sanitat pública només ho cobreix fins als 40 i quan li toqui el torn ja haurà superat aquesta edat màxima. “Em va sorprendre que em diguessin que als 37 no tinc edat per tenir un fill biològic”, va subratllar, i va assenyalar que si fins ara no ha pogut ser mare és perquè fa poc que va conèixer la seua actual parella. En aquest sentit, va criticar que la sanitat pública no li deixi ser mare “perquè no he conegut abans la meua parella ideal”.\nAquest tipus de reproducció assistida arriba a costar en una clínica privada fins a 6.000 euros\nUna fecundació in vitro per la privada costa entre 4.500 euros i 5.000 euros, a part dels costos de la medicació, si l’esperma és de la parella –puja als 6.000 si el donant és un altre home–. “No puc permetre’m el tractament a través d’una clínica privada”, va lamentar la Mireia. A Lleida hi ha almenys quatre centres autoritzats per a la reproducció assistida, FIV Lleida, Avantmèdic, Cefer i IVI Lleida.\nA començaments de l’any passat hi havia aproximadament 3.000 dones en llista d’espera a Catalunya per a una fecundació in vitro. Segons una resposta parlamentària del llavors conseller de Salut, Toni Comín, la Vall d’Hebron era el centre on hi havia més demora, amb una mitjana de vint-i-cinc mesos. A la seua resposta va assenyalar que a l’hospital Clínic era de tretze mesos i que en general a tot Catalunya era de 15,4 mesos de mitjana, la qual cosa implica que l’espera màxima pot ser més llarga. El fet que cada vegada es retardi més l’edat en què les dones són mares fa que la demanda d’aquest tractament vagi en augment.\nUnes tres-centes lleidatanes a l’any se sotmeten a aquest tractament\nCada any, unes tres-centes lleidatanes se sotmeten a una fecundació in vitro, que segueix sent el tractament de reproducció assistida majoritari. Entre el 2002 i el 2012, el nombre de tractaments de reproducció assistida es va duplicar a Lleida. L’edat és un factor clau perquè a partir dels trenta l’ovari perd qualitat, la qual cosa se suma a l’empitjorament de la qualitat del semen. De fet, cada vegada són més les dones a les quals s’implanta un òvul donat. Generalment, es col·loquen dos embrions, encara que la tendència, gràcies a l’èxit dels tractaments és implantar-ne només un.\nEstoy indignada porque me pasó lo mi\nL‘Arnau rectifica i oferirà la fecundació ’in vitro' a la dona que va excloure de la llista


inici / notícies / Analitzem 'la nit que es va fer de dia' amb l'atemptat d'ETA a Enpetrol\nAutor: Foto: Bomberiles\nPublicat dijous 08 de Juny de 2017 20:14\nDos programes especials de Tarragona Ràdio recordaran l’atemptat d’ETA al Rack d’Enpetrol.\nLa matinada de diumenge a dilluns, s’acompleixen 30 anys de l’atac de la banda terrorista del 12 de juny de 1987, que va provocar el pànic i la fugida de més de 25.000 veïns de la ciutat i la zona d’influència, enmig d’un col·lapse viari sense precedents i escenes dantesques.\nEn el primer dels programes, aquest divendres, parlarem amb testimonis de l’època que van intervenir en l’extinció de les flames. Ens acompanyaran responsables del cós de Bombers de fa 30 anys. També un dels primers agents de la Guàrdia Urbana de Tarragona que va arribar al Rack i un dels màxims responsables polítics de fa tres dècades.\nEscoltarem testimonis extrets del programa que va emetre en directe Tarragona Ràdio -llavors Ràdio Fòrum- com el l’alcalde Josep Maria Recasens. També recordarem els fets amb l’actual batlle de la ciutat Josep Fèlix Ballesteros.\nEns plantejarem què va canviar amb aquell greu incident de fa tres dècades, i com ha evoluciona la percepció del risc. Ens preguntarem què passaria avui, amb responsables de telèfon 112 d’Emergències i de Protecció Civil de la Generalitat.\nEls dilluns dia 12, l’endemà dels fets, anirem fins a un dels llocs més calents, on es van viure també escenes de pànic. Farem el programa des del complex de l’antiga Universitat Laboral, per conversar amb alguns dels alumnes que aquella nit van fugir camp a través després de l’explosió.\nTambé ens acompanyaran les persones que tenien cura de les residències d’estudiants del complex. Així com el conserge que aquella nit estava de guàrdia.\nTambé escoltarem les veus que aquests darrers dies hem recopilat entre els records dels oients de la ràdio i la d’extreballadors del polígon petroquímic.\nEn format reportatge, analitzarem el context de l’època, i repassarem també els fets, posant el focus en els punts més decisius de la crisi que ara fa tres dècades va viure la ciutat i el territori i les seves conseqüències i repercussions.\nEnsurt a Prat de la Riba a causa de l'incendi en un habitatge\nActualitzat fa 6 anys i 7 dies\nUn jove de 18 anys atropellat per un autobús a l'Avinguda Roma\nBombers i Guàrdia Urbana participen en un taller formatiu sobre rescats en ascensors\nEl grup d’estructures col·lapsades dels Bombers apuntala l'edifici de control d'IQOXE


Isabel Coixet, gran triomfadora dels Goya\n”La Libreria”, de la directora catalana guanya el premi a millor pel.lícula\nLa directora Isabel Coixet a la seva arribada al Marriott Auditorium Hotel de Madrid. EFE/JAVIER LIZÓN.\nActualitzada el 04-02-2018 19:13\nAquest dissabte a la nit s‘ha celebrat a Madrid la 32a edició dels premis Goya del cinema espanyol. Un gir de guió als Goya acaben portant els premis cap a Catalunya:\nQuan tot indicava que havia de ser la nit d’Handia o d’Estiu 1993, Isabel Coixet les va avançar per la dreta i La librería va acabar la gala dels Goya, que es va fer ahir a Madrid, amb 3 dels premis més importants: Millor Pel·lícula, Millor Direcció i Millor Guió Adaptat. També va ser tota una revelació la basca Handia . Partia com la més nominada, amb 13 opcions a premi, però no era la favorita a les travesses. Finalment se’n va endur 10, majoritàriament de categories tècniques.\nEls 10 premis d’Handia la situen com la tercera pel·lícula més premiada de la història dels Goya, només superada per Mar adentro i Ay, Carmela! i igualant el palmarès de Blancanieves i La isla mínima. La cinta rodada en euskera portava tanta embranzida que pocs preveien la victòria final d’Isabet Coixet. Ni la mateixa directora hi confiava, tal com ens confessava un cop acabada la gala:\nHa estat una remuntada forta. I com ja m’havien donat el de Millor Director, he passat a dins i anaven a dir el de Millor Pel·lícula i he pensat: ‘serà Estiu, o serà Handia’\nEstiu 1993 no ha pogut repetir l’èxit dels Feroz i els Gaudí, però es confirma com un dels fenòmens de la temporada i tanca un any farcit de reconeixements. Carla Simón reconeixia a RAC1 que, després del somni que ha viscut amb la seva òpera prima, tornar-se a posar davant de les càmeres serà un repte majúscul:\nSí que tens pressió, però també guanyes molta confiança en què val la pena fer cinema i que potser has de confiar en el teu criteri. Un cop comenci a centrar-me en el nou projecte, espero que aquesta pressió se’n vagi\nCarla Simón, als Goya 2018. Guanyes confiança\nJavier Gutiérrez es va endur del Goya a Actor Principal per El autor , que també va sumar Actriu de Repartiment (per Adelfa Calvo). I el guardó a Millor Actriu Protagonista va anar a parar a Nathalie Poza per No sé decir adiós. Marisa Paredes en va tenir prou amb tres minuts per deixar clar que, 15 anys després del No a la guerra, ho tornaria a repetir.